Kun laittaa hiekkaa, kalkkikiveä ja soodaa tuhatasteiseen uuniin,
saadaan nestemäistä lasia.
Taitavat lasinpuhaltajat keräävät sulan seoksen ontoilla pilleillä.
Pilliin puhaltaessa lasi pullistuu muotoiltavaksi kuplaksi.
Työkalut ja tekniikat ovat roomalaisten ajalta,
mutta me lisäämme lämpöä.
Palaamme Pohjois-Amerikan isoimpaan kuumapajaan,
jossa kymmenen lasinpuhaltajaa -
käy taistelua tulella tulta vastaan.
Tästä se lysti alkaa.
Kaikki peliin.
Ison riskin ottaminen…
Voi taivas.
Penkkiä vasten! -Olen aina täysillä mukana.
…tuo ison palkinnon.
Noin sitä pitää!
Jos he selviävät tulisesta kilpailusta, he voittavat elämää muuttavan palkinnon,
joka tuo mainetta ympäri maailman.
Olen Nick Uhas. Tämä on Blown Away.
BLOWN AWAY: LASINPUHALTAJIEN KISA
John Sharvin, Minhi, John Moran.
Pääsitte kolmen parhaan joukkoon. Onneksi olkoon.
Jee! -Hienoa työtä.
Tämä on ollut yhtä vuoristorataa.
Luulin putoavani heti eka haasteessa. Nyt olen finaalikolmikossa. Hullua.
Te kolme olette päihittäneet seitsemän muuta taiteilijaa päästäksenne tänne asti.
Saatte olla ylpeitä itsestänne. Me ainakin olemme.
On vain yksi pikku juttu, joka on teidän ja finaalin välissä.
Eli seuraava haaste.
Se, joka voittaa haasteen, pääsee finaaliin.
Ja finaalin voittaja saa 60 000 dollarin arvoisen palkintopotin -
ja residenssin Corning Museum of Glass -museoon.
Mahdollisuuteni on yksi kolmesta. Se on sekä pelottavaa että mieletöntä.
Voittaja liittyy aiempien mestareiden -
Deborah Czereskon ja Elliot Walkerin joukkoon.
Toisella kaudella kilpailun voitti Elliot, tuiki tavallinen britti.
Nyt hän voi lisätä ansioluetteloonsa myös vierailun ohjelmassamme.
Olin toivonutkin näkeväni Elliotin jossain vaiheessa.
Elliotin kilpailua ohjelmassa oli ilo seurata.
Hän on ollut täällä. Hän tietää täsmälleen, miten rankkaa tämä on.
Kun olin mukana, olin koko ajan huolissani.
En ollut ikinä käynyt pohjoisamerikkalaisessa kuumapajassa.
Ja sitten aloin miettiä voittamista. Sekin pelotti minua.
En tiennyt, olinko valmis niin isoon elämänmuutokseen.
Olin miettinyt täysin samoja asioita. Voittaminen olisi pelottavaa.
Tänään haluamme teidän kohtaavan suurimman pelkonne -
ja ammentavan siitä inspiraatiota teokseenne.
Se voi olla pelko, joka motivoi, jonka olette jo voittaneet,
tai joka vainoaa teitä yhä. Olkaa rohkeita ja ottakaa riskejä.
Nyt ei kannata enää yhtään pidätellä.
Odotuksemme ovat korkealla, joten saatte viisi tuntia aikaa ja kaksi avustajaa.
Arvioimme muotoilua, teknistä osaamista ja esillepanoa.
Päivän paras puhaltaja pääsee finaaliin.
Se teistä, joka ei tee meihin vaikutusta, joutuu lähtemään kuumapajasta.
Elliot, ole hyvä.
Kiitos.
Lasinpuhaltajat, aika alkaa…
nyt.
SUUNNITTELU
Yritän kohdata yhden suurimmista peloistani.
Tätä haastetta sekä rakastan että vihaan.
Minulla on kaksi isoveljeä. Minä olen nuorin, perheen vauva.
Teokseni kuvaa sitä, millaista olisi menettää yksi veljistäni.
Teen kuusi pulloa.
Ensimmäiset kolme kuvaavat vahvoja muistoja veljieni kanssa.
Nämä pullot taas sitä, miltä tuntuisi menettää yksi veljistäni,
jolloin kaksi meistä särkyisi.
Olen kärkikolmikossa. Aion panna parastani.
Töitä on paljon.
Aion tehdä pienen satulinnun, joka yritti lähteä pesästä -
mutta se ei selvinnyt. Pesä muistuttaa ihmisen sydäntä.
Haluan kuvata pelkoa, että kuolee yksin ja epäonnistuneena.
Omat pelkoni ja epävarmuuteni ohjaavat kaikkea tekemistäni.
Suurin pelkoni on jättää potentiaalinsa hyödyntämättä.
Mieheni menehtyi puoli vuotta sitten,
ja tunnen menettäneeni potentiaalin, joka meillä yhdessä oli.
Pelko motivoi minua.
Aion tehdä häkin, jonka sisälle puhallan kuplan.
Yläosaan tulee halkeama, joka paljastaa murenevan sisällön.
Yritän päästää irti liiasta kontrollista ja toivon, että työstä tulee kaunis.
Olen tosi innoissani.
LUOMINEN
Mieletöntä. Vielä yksi haaste ennen finaalia. Haluan onnistua.
Loistavaa jälkeä, John. Niin sitä pitää.
Mukavan lämmintä.
Tuntuu hyvältä olla tässä vaiheessa kilpailua.
Kun olen kerran päässyt näin pitkälle, pakko päästä loppuun asti.
Meitä on enää kolme. Olemme kaikki huikean hyviä.
Minun pitää antaa kaikkeni päästäkseni finaaliin.
En todellakaan haluaisi pudota nyt.
Toivon, että onnistun toteuttamaan visioni.
No, se meni siinä.
Melkein kuolin.
Oletko kunnossa?
Saimme haasteeksi paljastaa syvimmän ja synkimmän pelkomme -
ja kertoa siitä koko maailmalle.
Teen kuolleen linnunpoikasen. Se kuvastaa, miten haurasta elämä on.
Se on pelko mutta todellinen sellainen.
Jokaisessa pullossa on omat erikoispiirteensä.
Teen kuusi pulloa, jotka kuvaavat yhteisiä muistoja veljieni kanssa.
Ensin tehdään majakka.
Pullojen sisällä on pieniä esineitä vähän kuin pullolaivoissa.
Teen monia juttuja, joita en ole tehnyt ennen. Yritetään ainakin.
Ihana.
Näyttää tosi hyvältä.
Sisällytän teokseeni viitteitä yhteistyöstä mieheni kanssa.
Hyvin lonkeromainen.
Jesse ja minä teimme usein teräksestä erimuotoisia häkkejä,
ja tavallaan palaan siihen kuumapajassa.
Poltan lasin pintaa tietynlaisen tekstuurin saamiseksi.
Mahtavaa katsoa, mitä polttaminen saa aikaan. Säröjäkin saa tulla.
Elliot, miltä tuntuu palata tänne? Tuleeko muistoja mieleen?
Minulla on nyt paljon hauskempaa kuin silloin.
Poistiko Blown Away -kisan voitto kaikki pelot ja huolet?
Ei, kyllä minä olen yhä tosi kova hermoilemaan.
Katherine, teet töitä museoissa, olet professori, lasimestari.
Pelkäätkö enää koskaan epäonnistuvasi?
Voi, kyllä. Se on varmaan hyvin yleistä taiteilijoilla,
että taustalla on aina pelko epäonnistumisesta.
Kiva kuulla, että se jatkuu läpi koko uran.
Koko elämä on yhtä kidutusta. -En malta odottaa.
Niinpä. Koskaan ei ole turvassa.
Heippa, kilpakumppani!
Hei, kilpakumppani!
Käännä ihan pikkuisen.
Ensimmäinen elementti on Little Sable Pointin majakka Michiganissa.
Vanhempani veivät minut ja veljeni sinne. Se on minulle tärkeä paikka.
Teen tiilien saumat pienellä japanilaisella kirurginveitsellä.
Sillä tulee täydellisiä saumoja.
Tämä on pikkutarkkaa työtä.
Ja uudelleen.
Väritän linnun pään lasitikkujen avulla.
Teen linnun pään ensin. Siihen tulee paljon yksityiskohtia.
On iso riski käyttää näin paljon aikaa yhden osan yksityiskohtiin.
Yksityiskohtien lisäksi teokseen tulee monia eri värejä.
Epäonnistumisen pelko on ehdottomasti tässä mukana.
Viisi tuntia kuulostaa paljolta, mutta se ei ole. Tiukille menee.
Toivottavasti tämä ei koidu kohtalokseni.
No niin, tehdäänpä sitten pullo.
Elliot, haluaisitko osallistua haasteeseen?
En haluaisi osallistua enää mihinkään haasteeseen.
Olen tehnyt jo osuuteni.
En yleensä puhu paljon elämästäni, ja tässä haasteessa niin täytyy tehdä.
On pakko avautua ainakin vähän.
Itse kokisin sen vaikeaksi.
Aion paiskia tänään töitä kuin hullu.
Miten vaikeaa on arvioida heidän töitään, kun tiedät, mitä he käyvät läpi?
Yritän keskittyä vain teokseen. Odotan sitä,
että teos kertoo oman tarinansa.
Nyt kuumenna.
Sen, mitä olen heitä seurannut, uskon, että niin käy.
Voi olla vähän uuvuttavaa luoda jotain, mikä on niin sidoksissa omiin tunteisiin,
mutta se on sen arvoista. Loppujen lopuksi se on myös puhdistavaa.
En olisi ikinä uskonut, että jään leskeksi 33-vuotiaana.
Ja tässä minä olen.
Kun menetin mieheni Jessen,
oli äärimmäisen vaikeaa jatkaa töitä taiteilijana.
Hän oli yhteistyökumppanini. Rakensimme studiomme yhdessä.
Kun jakaa kaiken toisen kanssa ja yhtäkkiä menettää hänet,
siinä menettää paljon, myös osan itsestään.
Tämä lintu yritti lähteä lentoon, mutta se epäonnistui.
En halua kuolla, kun yritän tehdä niin.
En halua elää loppuelämääni kädestä suuhun.
Katherine, John Moran on kovan luokan kilpailija.
Mutta oletko yllättynyt, että John Sharvin ja Minhi ovat kärkikolmikossa?
Minhi ja John Sharvin ovat todella upeita tulokkaita,
joilla on tuoreita näkemyksiä, energiaa ja intoa.
He voivat hyvinkin yllättää meidät.
Anna mennä vain. Mene lähelle.
Kokemuksella on toki iso merkitys,
mutta intohimo ja ideat voivat hyvin riittää huipulle asti.
Hienoa.
Se on upea! -Aivan ihana.
Miten iso puu tänne pannaan?
Nyt työstän pullon sisään tulevaa puuta.
Hupsista. Tulepa tänne.
Elliot, tämä on viimeinen haaste ennen finaalia.
Mitä tunteita sinä koit tässä vaiheessa kisaa?
Minusta pelko on olennainen osa perimäämme.
Se on DNA:ssamme ja auttaa meitä selviytymään.
Ja sitä mieleni minulle hoki. Se käski selviytymään.
Näin mä poltan näppini
Taiteen vuoksi tietysti
AIKAA JÄLJELLÄ 2 TUNTIA
Nyt näyttää hyvältä. Hienoa!
Hei, Minhi. Miten menee? -Hei, Elliot. Ihan hyvin.
Tämä on yhdeksäs haaste ja keskityt tähän työhön täysillä,
mutta oletko miettinyt jo finaalihaastettakin?
Onko sinulla jotain jo mielessä? -On.
Kumman kahdesta vaihtoehdosta haluaisit vastaasi viimeiseen haasteeseen?
Johnin vai Johnin?
Ehdottomasti Johnin. -Täydellinen vastaus.
Taisi olla helppo valinta.
Tulisi tiukka kisa kumman tahansa Johnin kanssa.
On kyllä vaikea sanoa. -Niin.
Valitsisinko sen, jonka uskoisin voittavani,
vai sen, jota kunnioitan eniten?
Olisin enemmän huolissani John Moranista kuin John Sharvinista.
John Sharvinin työt eivät ole olleet niin tasaisia.
Näin jotain netissä ja haluan kokeilla sitä.
Niin ajattelin tehdä. Voin kyllä polttaa näppini.
Olen nähnyt hunnutustekniikkaa vain somessa jollain videolla.
En ole ikinä kokeillut sitä. Aiomme vain antaa palaa.
Osien yhdistämisessä piilee iso riski,
ettei niitä saa aseteltua oikein,
tai lämpötila on väärä, tai koko on väärä, mikä on ihan…
Ihan hullua.
No niin!
Kas noin. Niin se vain onnistui.
Hyvä.
Oudon näköinen ilman päätä.
En ole lintua tehnytkään.
Se näytti tosi oudolta.
Halusin kiinnittää pään. Ajattelin, että sitten se näyttää kokonaiselta.
Niin toivoin.
Käännä. Seis.
Hyvä tästä tulee.
Pään yksityiskohdat toivat kaiken yhteen.
Se oli sellainen kuin pitikin. Olin innoissani.
Ota se.
No niin, seuraava.
Tunti aikaa, lasinpuhaltajat! Vielä 60 minuuttia.
Hienoa.
Pikkulintuun meni neljä tuntia. Vielä pitää tehdä sydän.
Pitää olla nopea. Pelkään, etten saa valmista ja joudun kotiin.
Hei. -Hei, John Sharvin. Miten menee?
Aika hyvin. -Olet kärkikolmikossa. Miltä se tuntuu?
Ihan hullua. Lasimaailmassa minut tunnetaan lähinnä lasiteknikkona.
Ehkä olenkin tässä parempi kuin luulen.
Pidätkö itseäsi altavastaajana?
Vähän.
Kärsin kai huijarisyndroomasta, kun mietin, mitä ihmettä teen täällä.
"He saavat vielä selville, että olenkin ihan surkea."
Teokseni kuvaa onnellisia muistoja veljieni kanssa.
Mitä he ajattelevat siitä, että olet mukana kisassa?
Uskon, että he ovat ylpeitä minusta.
He ovat aina tukeneet kiinnostustani lasitaidetta kohtaan.
Haluan näyttää, että se on ollut hyvä valinta.
Onnea matkaan. -Kiitos.
Lykkyä tykö.
No niin, oletteko valmiita?
Tämä teos kuvastaa hengitystä.
Jessen syöpä levisi keuhkoihin,
ja näin, kun hän otti viimeisen henkäyksensä.
Sitä teokseni symboloi.
Hengitys auttaa meitä jatkamaan.
Vielä 30 minuuttia aikaa!
Sepä meni nopeasti.
Olen ihan puhki.
No niin, aikataulussa ollaan.
Olette hurjassa vedossa.
Tulin voittamaan. John ja Minhi tarjoavat hienon vastuksen.
Kauhistuttaa, miten tässä käy.
Se oli siinä. Hups.
Onpa söpö pullo.
Ja nyt rikotaan se.
Rikkinäiset pullot kuvaavat veljieni menettämistä.
Jos kolmikkomme hajoaisi, jäljelle jäisi kaksi rikkinäistä ihmistä,
jotka jäisivät yksin.
Käännä.
Valmiina? -Jep.
Mahtui hädin tuskin sisään.
Vaikein vaihe on kuplan rikkominen.
Ei muuta kuin menoksi.
Haluankin sen murtuvan ja menevän rikki,
kunhan koko työ ei vain hajoaisi.
Hyvältä näyttää!
Paljonko on aikaa?
Enää viisi minuuttia jäljellä!
Viime tippaan menee.
Hyvä, sinulla on jo varusteet.
Viimeinen pullo!
Kuumenna!
Tämä menee ämpäriin.
Hoidetaan homma.
Nosta.
Nyt katsotaan.
Ota se.
Noin. Nosta. Vedä.
Hienoa. Pidä siitä tiukasti.
UPOTUS LASI UPOTETAAN VETEEN
Keikahda! Hyvä!
Se pysyy kasassa.
Mene vain.
Hienoa!
Hienosti meni.
Hienoa työtä!
Me teimme sen!
Hyvää työtä.
Jee! -Jee!
Hienoa. -Me teimme sen.
ESITTELY
Tämä teos kertoo minusta paljon.
Se ei kuvaa vain pelkojani vaan minua taiteilijana ja ihmisenä.
Olen tosi ylpeä siitä. Toivottavasti se vie minut finaaliin.
Tämä on henkilökohtaisin työni. Se merkitsee minulle valtavan paljon.
Toivottavasti tuomarit näkevät, että pystyn myös abstrakteihin töihin.
Teoksessa on monia kerroksia ja paljon elämää. Tällainen minä olen.
Toivon tuomareiden näkevän, millainen tunnekuohu työhön kätkeytyy.
Se ei ole kaunista vaan se satuttaa.
Suru on kaikkea muuta kuin kaunista.
No niin, täällä sitä ollaan, toiseksi viimeistä kertaa.
Aloitetaan Minhin teoksesta.
Teos mukailee Minhin ja hänen edesmenneen miehensä yhteistyötä.
Minhille jäivät rikkinäiset palaset.
On hyvä kuulla, millainen tausta teoksella on.
Muuten en olisi ehkä ymmärtänyt teoksen lähtökohtaa.
On aina vähän hankalaa, kun teoksessa on särkynyttä lasia,
koska ensivaikutelma on, että jotain on vialla.
Se on hieman uhkapeliä.
On vaikea tietää, mitkä säröt on tehty tarkoituksella ja mitkä ei,
mutta se on hyvin kouriintuntuva teos. Se koskettaa positiivisella tavalla.
Tämä on John Sharvinin teos.
Pullot kuvaavat John Sharvinin muistoja veljistään -
ja myös surua, jota hän tuntisi ilman heitä.
Teoksessa on kaksi selvää osaa.
Tämä edustaa iloa ja tämä surua ja pelkoa.
En tiedä, ovatko kaikki kolme pulloa tarpeen. Ideaa olisi voinut tiivistää.
Sanoma kiteytyy hyvin jo tässä yhdessäkin.
Olen täysin samaa mieltä. Pidän tästä liinasta.
Tuo tekniikka ja villi vaikutelma ovat hyvin kiinnostavia.
Ja se toimii. En ole ihan varma jauheesta tässä -
ja mitä lisäarvoa sillä on.
Hänen on täytynyt laittaa sekä majakka että puu pulloon kuumina,
ja sitten sulkea pullo. Se on todella hankalaa.
Sitä on tosi vaikea tehdä hyvin.
Tämä on John Moranin teos.
Ajatus siitä, että vaikka tekee väsymättä töitä ja suuria uhrauksia -
ja kuolee silti yksin ja epäonnistuneena, on John Moranin suuri pelko.
Se on nähtävissä pesästä pudonneessa linnussa.
Ymmärsin, että pesän piti muistuttaa sydäntä.
Sitä ei näy mitenkään. -Ei niin.
Joskus teoksesta voi tulla helposti liian abstrakti tai tyylitelty.
Minusta yleisilme ja se, miten lintu on muotoiltu,
kun sen silmä on ihan vähän auki ikään kuin se olisi vielä elossa,
on todella kauniisti tehty.
Onko työ mielestänne finaalipaikan arvoinen?
Minusta kaikissa töissä oli sama juttu.
Niissä on hyvin vahvoja elementtejä, mutta myös jotain, mikä ei uppoa minuun.
Meillä on tosi vaikea päätös edessämme.
Putoaminen olisi iso pettymys. Olen uhrannut tätä varten paljon.
Haluan tosissani finaaliin.
Tässä vaiheessa kilpailua tuntuu kauhealta.
Näin pitkälle pääseminen on ollut tosi uuvuttavaa.
Olen tyytyväinen tuotokseeni tänään.
Uskon pääseväni finaaliin, ja voin jopa voittaa koko kisan.
Pyysimme teitä kohtaamaan pelkonne ja kuvaamaan niitä töissänne.
Minhi.
Tarina teoksesi taustalla on todella merkittävässä roolissa.
Saitko teoksessasi välitettyä kaikki ne tunteet haluamallasi tavalla?
Pidän tästä työstä valtavasti.
Se on hyvin henkilökohtainen työ minulle ja panostin siihen paljon.
Sen ulkopuoli on verhoutunut pimeyteen,
joka kuvastaa minua kalvavaa surua -
ja jonka kanssa kamppailen joka ikinen päivä.
On varmasti todella vaikeaa pitää itsensä kasassa olosuhteet huomioiden.
Suurkiitokset sinulle.
Kiitos.
John Sharvin, kertoisitko lisää pullokokoelmastasi?
Veljeni Mike ja David ovat parhaita ystäviäni koko maailmassa.
Pullot kuvastavat yhteisiä lapsuusmuistojamme.
Vasemmanpuoleisissa on säröjä, koska uusia muistoja ei enää voi saada.
Pidin tosi paljon pullosta, jossa on kumiluoteja.
Olen itse kolmesta veljeksestä vanhin,
ja tiedän hyvin, miltä tuntuu olla kumiluotien kohteena.
Kertoisitko, miksi käytit jauhetta oikeanpuoleisimmassa pullossa?
Se kuvastaa sitä, miten muistot voivat tahriintua.
Muistot eivät olisi enää niin puhtoisia.
Suru voisi tahria ne.
Kiitos. -Kiitos.
John Moran.
Pidän kovasti esillepanon dynaamisuudesta.
Ja pikkutarkat yksityiskohdat linnussa ovat todella upeita.
Toteutuiko pesässä ajatus sydämestä vai onko se hieman kadoksissa?
Sydämen oli tarkoitus koota koko teos yhteen.
Sen piti olla pesä, jonka on sydänverellään rakentanut.
Sen piti myös viitata orjantappurakruunuun.
Jotain, mikä vetää puoleensa, mutta myös koskettaa läheltä katsottuna.
Kiitos, John.
Kiitos.
Kiitos. Tiedämme, miten paljon teillä on pelissä.
Meidän pitää keskustella hetki.
En osaa päättää.
On vaikeaa pudottaa ketään, kun työt ovat niin henkilökohtaisia.
Annoin tälle työlle kaikkeni tunnetasolla, fyysisesti ja teknisesti,
mutta tässä vaiheessa kaikki on mahdollista.
Pitää muistaa, että teos itsessään on tarinaa tärkeämpi.
Olen kananlihalla. Suorastaan vapisen.
Kuka tahansa meistä voi joutua kotiin.
Selvä. Mennään kertomaan uutiset.
Tuntuu, että olen jo voittanut, kävi miten kävi.
Kiitos, että odotitte. Tämä on yksi vaikeimpia päätöksiämme.
Tämän päivän paras puhaltaja on…
John Moran.
Kiitos.
Olen haltioissani tästä voitosta.
En voi edes sanoin kuvata, miten innoissani olen.
Onnittelut, John Moran. Varmistit paikkasi finaalissa.
Paljon kiitoksia.
Odotan innolla jatkoa.
John Sharvin, Minhi, teistä toisen matka Blown Awayssä päättyy tähän.
Se, joka ei tehnyt meihin vaikutusta ja joka joutuu lähtemään kuumapajasta, on…
John Sharvin.
Selvä. Kiitos teille. Tämän on ollut täysin ainutlaatuinen tilaisuus.
Aivan huikeaa.
Olette mahtavia. -Pärjäsit hienosti.
Te olitte upeita.
Olet huippu.
Kiitos, John.
Olin vähän hukassa tänne tullessani.
Olen oppinut valtavasti itsestäni taiteilijana ja ihmisenä.
Pääsin näin pitkälle kilpailussa, ja olen siitä tosi onnellinen.
Tämä oli huikea kokemus.
Kiitos teille. Voikaa hyvin. Olette huippuja!
Tulin kilpailuun puhaltamoteknikkona ja lähden pois taiteilijana.
Jee!
Onnittelut, Minhi ja John Moran.
Kilpailette toisianne vastaan finaalissa.
Hienoa.
Olen kokenut saman.
On mahdotonta antaa neuvoja, koska tämä on teidän oma matkanne.
Mutta uskon kaikkien lumoutuvan siitä, mitä olette tehneet.
Hienoa työtä ja jatkakaa samaa rataa.
Kiitos.
Minhi, John Moran, nähdään finaalissa.
Finaaliin pääseminen hirvittää minua.
En tiedä, mitä odottaa.
Oikeasti.
Se on menoa nyt.
Tekstitys: Mirka Pohjanrinne